laion/Wikipedia-Exotic huggingface dataset:
ניקי היידן

ניקולס "ניקי" פטריק היידן (באנגלית: Nicholas Patrick Hayden‏; 30 ביולי 1981 – 22 במאי 2017), המכונה קנטקי קיד ("The Kentucky Kid" - "ילד קנטקי"), היה רוכב אופנועי מרוץ אמריקני שהיה אלוף MotoGP ב-2006. היידן נולד בקנטקי. הוא התחיל להתחרות במרוצי כביש כבר כילד ולעיתים אף התחרה כנגד מבוגרים. בשנת 1999 הוא זכה בקטגוריית סופרספורט של אליפות AMA האמריקנית. בשנת 2001 הוא רכב בעונתו הראשונה ב-AMA סופרבייק וסיים שלישי. בעונת 2002 הוא כבר זכה באליפות תוך ניצחון בדייטונה 200 והפך לרוכב הצעיר ביותר אי פעם שזכה באליפות זו. חלק ניכר מניסיונו נצבר בתחרויות דירט-טראק, על מסלולי עפר מעגליים. ב-2003 הצטרף היידן לסדרת ה-MotoGP, בקבוצת רפסול הונדה, לצידו של האלוף ולנטינו רוסי. הוא סיים חמישי באליפות, אך בשנת 2004 הוא השיג תוצאות טובות פחות. ב-2005 הוא השיג ניצחון ראשון במרוץ, בלגונה-סקה. הוא סיים את העונה במקום השלישי. ב-2006 היה היידן הרוכב המוביל של קבוצת רפסול הונדה. הוא הוביל את אליפות מהמרוץ השלישי והוא נראה מוכן כדי לשבור את רצף הניצחונות של רוסי. חולשה יחסית של רוסי עזרה לו לשמור על סיכויי האליפות, אך במרוץ הלפני אחרון התנגש בו חברו לקבוצה, דני פדרוסה. עקב כך הוא נותר בפיגור של שמונה נקודות אחרי רוסי. עם זאת, במרוץ האחרון של העונה ב-29 באוקטובר 2006, התרסק רוסי והיידן זכה באליפות. עונת 2007 הייתה גרועה עבור היידן. הוא לא הצליח לנצח באף מרוץ ועלה רק שלוש פעמים למקום שלישי בפודיום. הוא סיים את העונה במקום השמיני. ב-2008 הוא הפגין שיפור קל והצליח לסיים מרוץ אחד במקום השני ואת העונה במקום השישי. לקראת עונת 2009 עבר היידן לרכוב עבור קבוצת דוקאטי למשך כמה עונות, אך הוא לא זכה לנצח באף מרוץ מאז עונת האליפות. העונה הטובה ביותר שלו על הדוקאטי הייתה ב-2010 כשסיים שביעי. בעונת 2014 ו-2015 הוא עבר לרכוב עבור קבוצת אספאר הפרטית, על גבי אופנועי הונדה, והפגין ביצועים חלשים. ב-2016 חזר היידן לרכב באליפות הסופרבייק העולמית עבור קבוצת טן-קאטה הפרטית. הוא עלה לפודיום במרוץ הרביעי ובמרוץ השישי, במלזיה, הוא השיג את ניצחונו היחיד בסופרבייק העולמי. ב-17 במאי 2017, נפגע היידן בתאונת דרכים בעת שרכב על אופניים ליד רימיני, איטליה ונפגע ממכונית. הוא פונה במצב קריטי לבית החולים וב-22 במאי נקבע מותו. מדיה וקבצים בנושא ניקי היידן בוויקישיתוף אתר האינטרנט הרשמי של ניקי היידן ניקי היידן, ברשת החברתית פייסבוק ניקי היידן, ברשת החברתית אקס (טוויטר) ניקי היידן, ברשת החברתית אינסטגרם ניקי היידן, באתר מרוצי אופנועי גרנד פרי פרופיל WorldSBK.com ניקי היידן, באתר "Find a Grave" (באנגלית) סוף עצוב: ניקי היידן מת בגיל 35, באתר ynet, 22 במאי 2017
אליפות העולם בהוקי קרח 2018

אליפות העולם בהוקי קרח 2018 היא טורניר אליפות העולם בהוקי קרח שנערך בקופנהגן ובהרנינג שבדנמרק, בחסות פדרציית ההוקי קרח הבינלאומית והייתה האליפות ה-82 במספר. נבחרת קוריאה הדרומית הופיעה לראשונה בדרג העליון של אליפות העולם, לאחר ששיחקה בדרגים הנמוכים בעבר, וזו הייתה הפעם הראשונה שנבחרת ממזרח אסיה שיחקה בדרג העליון בזכות עלייה מדרג 1A ככל נבחרת אחרת (נבחרת יפן שיחקה בעבר מספר פעמים בדרג העליון בזכות מקום שנשמר לנבחרת ממזרח אסיה). הטורניר החל ב-4 במאי והסתיים במשחק הגמר ב-20 במאי 2018 וזו הפעם הראשונה שבה דנמרק אירחה את אליפות העולם של הדרג העליון. הקמע הרשמי של הטורניר היה ברווז, בהשראת הברווזון המכוער של הסופר הדני והמשורר הנס כריסטיאן אנדרסן. אלופת הטורניר, שוודיה, הוכרזה כאלופת העולם לשנת 2018. בדומה לאליפות הקודמת שוודיה זכתה בתואר, בתום דו-קרב חבטות עונשין. הפעם שוודיה פגשה במשחק הגמר את שווייץ. בתום הזמן החוקי והארכה בת 20 דקות עמדה התוצאה על 2:2 ושוודיה ניצחה לבסוף בדו-קרב חבטות העונשין 2:1 והתוצאה הסופית של המשחק נקבעה על 2:3. נבחרות בלארוס וקוריאה הדרומית, שסיימו אחרונות בשלב הבתים, ירדו לדרג 1A לשנה הבאה ובמקומן תשחקנה בדרג העליון של אליפות העולם ב-2019 שתי העולות מדרג 1A - בריטניה ואיטליה. לבריטניה זו הופעה ראשונה בדרג העליון מאז 1994. שתי מועמדות הגישו הצעות לארח את האליפות. דנמרק קופנהגן/הרנינג דנמרק היא היחידה שמדורגת בראשות טבלת הדירוגים של IIHF ומעולם עוד לא אירחה את הטורניר. הצעתה היה לארח ברויאל ארנה בקופנהגן ובהיכל ייסקה בנק בוקסן בהרנינג. שני האולמות הם בעלי קיבולת של כ-12,000 מושבים. לטביה ריגה לטביה אירחת את אליפות העולם בשנת 2006. הצעתה הייתה לארח את הטורניר בארנה ריגה ובאולם נוסף שייבנה במיוחד עבור האליפות. ההחלטה על זהות המדינה המארחת נפלה ב-23 במאי 2014, כשהצעתה של דנמרק זכתה לתמיכה של 95 קולות ואילו ההצעה הלטבית זכתה לתמיכה של 12 קולות בלבד. ‏ * אחרי הארכה ‏** אחרי דו-קרב חבטות עונשין מדיה וקבצים בנושא אליפות העולם בהוקי קרח 2018 בוויקישיתוף אתר האינטרנט הרשמי של אליפות העולם בהוקי קרח 2018 "27 tournaments assigned". iihf.com. 19 במאי 2017. {{cite web}}: (עזרה) Denmark to host Ice Hockey World Championship in 2018 To Denmark in 2018 Merk, Martin (29 באפריל 2017). "Korea Promoted!". IIHF.com. אורכב מ-המקור ב-2018-05-10. נבדק ב-29 באפריל 2017. {{cite web}}: (עזרה) http://2018.iihfworlds.com/en/news/help-us-name-the-mascot/ "Two applicants for 2018 : Denmark, Latvia vying to host men's World Championship". IIHF. 20 בספטמבר 2013. נבדק ב-9 באפריל 2014. {{cite web}}: (עזרה) "IIHF impressed on site visit to Denmark". denmark2018. 9 במרץ 2014. אורכב מ-המקור ב-13 באפריל 2014. נבדק ב-9 באפריל 2014. {{cite web}}: (עזרה) ניצחון (בזמן החוקי) מקנה 3 נקודות בטבלה ניצחון בהארכה, כולל דו-קרב מכות עונשין, מקנה 2 נקודות בטבלה הפסד בהארכה, כולל דו-קרב מכות עונשין, מקנה נקודה אחת בטבלה הפסד (בזמן החוקי) אינו מקנה נקודות בטבלה
מריה תרזה, נסיכת פורטוגל

מריה תרזה, נסיכת פורטוגל (Maria Anna de Bragança; ‏24 באוגוסט 1855 – 12 בפברואר 1944) הייתה בתו של מיגל הראשון, מלך פורטוגל ואשתו של קרל לודוויג, ארכידוכס אוסטריה. מריה תרזה נולדה ב-24 באוגוסט 1855 בטירת לוונשטיין, קליינהויבאך, למיגל הראשון, מלך פורטוגל ולאדליידה מלוינשטיין-ורטהיים-רוזנברג, בתם של קונסטנטין, נסיך הכתר של לוינשטיין-ורטהיים-רוזנברג ואגנס, נסיכת הוהנלוהה-לנגנבורג, ששהו בגלות לאחר שגורשו מפורטוגל במהלך המלחמות הליברליות. מריה תרזה נחשבה לאחת הנשים היפות ביותר באירופה, וב-23 ביולי 1873 התחתנה מריה תרזה עם קרל לודוויג, ארכידוכס אוסטריה, ממנו נולדו לה שתי בנות. הנישואים היו אומללים מאוד עבר מריה תרזה, עקב ההצקות וההתעללות שחוותה מבעלה. בנוסף לבנותיה, שימשה מריה תרזה כאם חורגת עבור ילדיו הקודמים של בעלה. לאחר התאבדותו של רודולף, נסיך הכתר של אוסטריה, פרשה הקיסרית סיסי מהחיים הפוליטיים, ומריה תרזה מילאה את מקומה בחצר, עד לאחר מות בעלה קרל לודוויג, ארכידוכס אוסטריה בשנת 1896. אף לאחר מות בעלה נשארה מריה תרזה בעלת השפעה גדולה בחצר, וכאשר יצאו שמועות שהיא עומדת להתחתן עם מנהל משק הבית שלה, הרוזן קאבריאני, אף אחד לא מחה בידה, וכעבור זמן התברר שהשמועות שגויות. מריה תרזה בילתה את ימי החורף בווינה, ואילו בימי הקיץ הייתה נופשת בטירת רייכסשטאדט בבוהמיה. מריה תרזה סייעה להשיג פשרה לבנה החורג פרנץ פרדיננד, ארכידוכס אוסטריה, שרצה להתחתן עם סופיה חוטק, ואף דאגה שהחתונה תהיה במעונה הפרטי. מריה תרזה נשארה קרובה לפרנץ פרדיננד ולסופי, עד להירצחם בסרייבו בשנת 1914. מריה תרזה הייתה זו שסירה את הידיעה לילדיהם, ואף דאגה להם לקצבה מאוצר הקיסרות. בשנת 1916 מת פרנץ יוזף, קיסר אוסטריה, וקרל הראשון, קיסר אוסטריה עלה לשלטון במקומו. לאחר התבוסה במלחמת העולם הראשונה התפטר קרל בנובמבר 1918 מתפקידו, ויצא עם משפחתו לגלות בפורטוגל. בתחילה ליוותה אותם מריה תרזה בגלות, אולם עד מהרה חזרה לווינה. בשנת 1929 בעקבות ירידה במצבה הפיננסי, שלחה מריה תרזה שני סוכנים כדי למכור בארצות הברית את שרשרת יהלום נפוליאון, שאותו ירשה מבעלה. לאחר סדרה של ניסיונות כושלים, נמכרה השרשרת עבור $60,000 בעזרת אחיינה, הארכידוכס לאופולד מאוסטריה, נסיך טוסקנה, אולם הוא לקח לעצמו 90% ממחיר המכירה בתור דמי תיווך והוצאות. מריה תרזה פנתה לבתי המשפט בארצות הברית, ובסופו של דבר הביאה להחזרת המחרוזת אליה, ולמאסרו של לאופולד. ב-12 בפברואר 1944 מתה מריה תרזה בווינה, שהייתה חלק מגרמניה הנאצית, 48 שנים לאחר מות בעלה. ב-23 ביולי 1873 התחתנה מריה תרזה עם קרל לודוויג, ארכידוכס אוסטריה, ממנו נולדו לה שתי בנות: מריה אנונציאטה, ארכידוכסית אוסטריה (1876–1961) אליזבת אמליה, ארכידוכסית אוסטריה (1878–1960) מדיה וקבצים בנושא מריה תרזה, נסיכת פורטוגל בוויקישיתוף מריה תרזה, נסיכת פורטוגל, באתר "Find a Grave" (באנגלית)
Bon Appétit (שיר)

Bon Appétit (בעברית: בתיאבון) הוא שיר של הזמרת האמריקאית קייטי פרי בשיתוף הרכב ההיפ הופ האמריקאי מיגוס. השיר יצא לאור ב־28 באפריל 2017 בתור הסינגל השני באלבום האולפן החמישי של פרי, Witness. השיר זכה לביקורות חיוביות רבות: נולאן פיני, ממגזין אנטרטיינמנט ויקלי, העניק לשיר דירוג B+ וכינה אותו "חגיגה מטופשת וכיפית". כמו כן, הוא אמר ששיר זה הוא "מסוג השירים שפרי הכי טובה בהם". יו מקינטייר, ממגזין פורבס, אמר שהשיר הוא "מוזיקת פופ נהדרת", וציין שיש לו פוטנציאל להצלחה. ג'מי מילטון, ממגזין NME, אמר שהשיר הוא "מתכון לגדולה". עם זאת, השיר קיבל גם מספר ביקורות שליליות: ג'יימי דירווסטר, מהעיתון USA Today, אמר שההפקה של השיר "חסרת משמעות ולחלוטין לא מספקת". אשה ארן, ממגזין Fusion, ביקרה את המילים וההפקה של השיר. היא כתבה בביקורתה "אני לא יכולה להגיד שהשיר הזה נהדר", והוסיפה "אני תמיד מרגישה שהשירים של קייטי פרי לא מושלמים, כאילו הם נותנים 70% מעצמם". הווידאו קליפ של השיר בוים על ידי דנט דה קואר, והועלה לערוץ ה־YouTube הרשמי של פרי ב־12 במאי 2017. בקליפ משתתף השף רוי צ'וי. בתחילת הקליפ, ניתן לראות את פרי עטופה בניילון. בהמשך הקליפ ניתן לראות את פרי מבושלת בסיר עם גזרים, בעודה שרה את מילות השיר. השף צ'וי מגיש את פרי בתור ארוחה. בריאן ג'וזף, ממגזין Spin, העביר ביקורת שלילית על הקליפ, וכתב שהוא "לא נעים לצפייה". הקליפ גרף מעל ל־14 מיליון צפיות ב־24 השעות הראשונות לאחר פרסומו, ומעל ל־50 מיליון צפיות בשבוע הראשון. הקליפ צבר מעל ל-100 מיליון צפיות בתוך פחות משלושה שבועות לצאתו. נכון ל-3 ביולי 2022, לקליפ יש 1.2 מיליארד צפיות. מידע על היצירה "Bon Appétit" באתר מיוזיק בריינז מידע על הסינגל "Bon Appétit" באתר מיוזיק בריינז מידע על היצירה "Bon Appétit" באתר Discogs סרטון השיר "Bon Appétit" באתר יוטיוב Nolan Feeney, "Katy Perry's 'Bon Appétit' is a stupid-fun feast", במגזין אנטרטיינמנט ויקלי, 28 באפריל 2017 Hugh McIntyre, "Katy Perry Drops Tasty New Single 'Bon Appétit' With Migos", במגזין פורבס, 28 באפריל 2017 Jamie Milton, "Katy Perry and Migos’ sex-obsessed ‘Bon Appétit’ is a recipe for greatness", במגזין NME, 28 באפריל 2017 Jayme Deerwester, "There's too much artificial sweetener in Katy Perry's 'Bon Appetit' ", בעיתון USA Today, 28 באפריל 2017 Isha Aran, "There Is No Ethical Consumption Under Katy Perry's New Single 'Bon Appétit' ", במגזין Fusion, 28 באפריל 2017 Brian Josephs, "Katy Perry’s “Bon Appétit” Video Is Weird as Hell", במגזין Spin, 12 במאי 2017
מריה ז'וזה, נסיכת פורטוגל

מריה ז'וזה, נסיכת פורטוגל (בפורטוגזית: Maria José de Bragança; ‏19 במרץ 1857 – 11 במרץ 1943) הייתה בתו של מיגל הראשון, מלך פורטוגל ואמה של אליזבת מבוואריה, מלכת הבלגים. מריה ז'וזה נולדה ב-19 במרץ 1857 בטירת ברונבאך, ורטהיים אם מיין, למיגל הראשון, מלך פורטוגל ולאדליידה מלוינשטיין-ורטהיים-רוזנברג, בתם של קונסטנטין, נסיך הכתר של לוינשטיין-ורטהיים-רוזנברג ואגנס, נסיכת הוהנלוהה-לנגנבורג, ששהו בגלות לאחר שגורשו מפורטוגל במהלך המלחמות הליברליות. ב-29 באפריל 1874 התחתנה מריה ז'וזה עם קרל תאודור, דוכס בבוואריה, אחיה של סיסי, קיסרית אוסטריה. בני הזוג התגוררו במינכן, ופתחו את מרפאת העיניים הדוכס קרל תאודור שקיימת עד היום. ב-11 במרץ 1943 מתה מריה ז'וזה, במינכן ונקברה במנזר טגרנזי. ב-29 באפריל 1874 התחתנה מריה ז'וזה עם קרל תאודור, דוכס בבוואריה, ממנו נולדו לה 5 ילדים: סופיה אדלהייד, דוכסית בבוואריה (1875–1957), התחתנה עם הנס וייט, רוזן טרינג-יטנבאך אליזבת מבוואריה, מלכת הבלגים (1876–1965), התחתנה עם אלברט הראשון, מלך הבלגים מריה גבריאלה, דוכסית בבוואריה (1878–1912), התחתנה עם רופרכט, נסיך הכתר של בוואריה לודוויג וילהלם, דוכס בבוואריה (1884–1968) פרנץ יוזף, דוכס בבוואריה (1888–1912) מריה ז'וזה עם בעלה קרל תאודור בסוף שנות ה-70 של המאה ה-19 מריה ז'וזה עם בנותיה ב-1880 מריה ז'וזה עם חמשת ילדיה בסוף שנות ה-90 של המאה ה-19 מדיה וקבצים בנושא מריה ז'וזה, נסיכת פורטוגל בוויקישיתוף מריה ז'וזה, נסיכת פורטוגל, באתר "Find a Grave" (באנגלית)
Bon Appétit

האם התכוונתם ל... Bon Appétit (אלבום) – אלבום אולפן של הראפר האמריקאי או.סי. משנת 2001 Bon Appétit (מגזין) (אנ') – מגזין אמריקאי שעוסק באוכל היוצא לאור מאז 1956 Bon Appétit (מסעדה) – מסעדה שנוסדה באירלנד בשנת 2006 Bon Appétit (סדרת טלוויזיה) – סדרת טלוויזיה יפנית מהשנים 2013-2014 Bon Appétit (סרט) – סרט קולנוע שווייצרי-ספרדי-גרמני משנת 2010 Bon Appétit (שיר) – שיר של הזמרת האמריקאית קייטי פרי משנת 2017
קרל תאודור, דוכס בבוואריה

קרל תאודור, דוכס בבוואריה (בגרמנית: Herzog Carl Theodor in Bayern; ‏9 באוגוסט 1839 - 30 בנובמבר 1909), היה דוכס מבית ויטלסבאך, ואביה של אליזבת מבוואריה, מלכת הבלגים. קרל תאודור נולד ב-9 באוגוסט 1839 בטירת פוסנהופן למקסימיליאן יוזף, דוכס בבוואריה ולודוביקה, נסיכת בוואריה, בתם של מקסימיליאן הראשון יוזף, מלך בוואריה וקרולינה מבאדן. בשנת 1853 הצטרף קרל תאודור לצבא הבווארי, ואף לחם בשורותיו במהלך מלחמת אוסטריה–פרוסיה. לאחר מכן למד קרל תאודור באוניברסיטת מינכן, שם למד פילוסופיה, משפטים, כלכלה ורפואה. בין המורים היו הכימאי יוסטוס פון ליביג, הפתולוג לודוויג פון בוהל, והפיזיקאי פיליפ פון יולי. בשנת 1870 פרצה מלחמת צרפת–פרוסיה, וקרל תאודור השתתף בה כאוברסט ברגימנט הפרשים הקלים הבווארי ה-3. לאחר המלחמה השלים קרל תאודור את לימודיו, וקיבל תואר דוקטור ברפואה. לאחר מכן התמחה קרל תאודור אצל פרופסור ארלט בווינה ופרופסור הורנר בציריך. ב-11 בפברואר 1865 התחתן קרל תאודור עם סופיה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה, אולם היא מתה בשנת 1867. ב-29 באפריל 1874 התחתן קרל תאודור עם מריה ז'וזה, נסיכת פורטוגל, בתם של מיגל הראשון, מלך פורטוגל ואדליידה מלוונשטיין-ורטהיים-רוזנברג, ממנה נולדו לו 5 ילדים. בשנת 1877 החל קרל תאודור לעסוק ברפואת עיניים במנטון שבריביירה הצרפתית, ובשנת 1880 פתח יחד עם אשתו מריה ז'וזה, נסיכת פורטוגל את מרפאת העיניים הדוכס קרל תאודור במינכן, שקיימת עד היום. ב-30 בנובמבר 1909 מת קרל תאודור בעיר קרויט, והוא בן 70 שנים. ב-11 בפברואר 1865 התחתן קרל תאודור עם סופיה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה, ממנה נולדה לו בת אחת: אמליה, דוכסית בבוואריה (1865–1912), התחתנה עם וילהלם קרל, דוכס אוראך ב-29 באפריל 1874 התחתן קרל תאודור עם מריה ז'וזה, נסיכת פורטוגל, בתם של מיגל הראשון, מלך פורטוגל ואדליידה מלוונשטיין-ורטהיים-רוזנברג, ממנה נולדו לו 5 ילדים: סופיה אדלהייד, דוכסית בבוואריה (1875–1957), התחתנה עם הנס וייט, רוזן טרינג-יטנבאך אליזבת מבוואריה, מלכת הבלגים (1876–1965), התחתנה עם אלברט הראשון, מלך הבלגים מריה גבריאלה, דוכסית בבוואריה (1878–1912), התחתנה עם רופרכט, נסיך הכתר של בוואריה לודוויג וילהלם, דוכס בבוואריה (1884–1968) פרנץ יוזף, דוכס בבוואריה (1888–1912) מדיה וקבצים בנושא קרל תאודור, דוכס בבוואריה בוויקישיתוף קרל תאודור, דוכס בבוואריה, באתר "Find a Grave" (באנגלית)
ברטי ואליזבת

ברטי ואליזבת (באנגלית: Bertie & Elizabeth) הוא סרט טלוויזיה משנת 2002 בהפקת קרלטון טלוויז'ן. הסרט בוחן את היחסים בין המלך ג'ורג' השישי ואשתו המלכה אליזבת החל מפגישתם הראשונה ועד למותו של המלך בחורף 1952. הסרט הוזמן במיוחד לציון יובל הזהב של המלכה אליזבת השנייה, ושודר לראשונה ב-4 ביוני 2002 בערוץ ITV1, כחודשיים אחרי מותה של אליזבת המלכה האם. הסרט פותח בפגישתם של הדוכס מיורק וליידי אליזבת בווס-ליון. הוא ממשיך בתקופת החיזור, נישואיהם, והכתרתו למלך אחרי שאחיו, אדוארד השמיני, ויתר על הכתר. בסרט מתוארים איך מתמודדת משפחת המלוכה עם אירועים במלחמת העולם השנייה כשפצצה פוגעת בארמון בקינגהאם. הסרט מתאר את המלך ג'ורג' השישי מנסה להתגבר על בעיית הגמגום, היראה שחש כלפי אביו והמתח שבו היה שרוי במשבר של שנת 1936 כשאחיו ויתר על הכתר. ג'יימס וילבי – ברטי אלן בייטס – המלך ג'ורג' החמישי איילין אטקינס – המלכה מרי ג'ולייט אוברי – אליזבת צ'ארלס אדוארדס – דייוויד אוליבר פורד דייוויס – הארכיבישוף לאנג מייקל אלווין – ליונל לוג אמבר רוז סילי – ווליס סימפסון דייוויד רייאל – וינסטון צ'רצ'יל פול ברוק – טומי לסלס דייוויד ברק – לורד ג'ון רית' רוברט הארדי – הנשיא רוזוולט הלן ריאן – וילהלמינה, מלכת הולנד אליזבת דרמוט וולש – ליליבת קורין רדגרייב – גנרל מונטגומרי דניס ליל – קלמנט אטלי טרנס הארווי – סר קלמנט פרייס תומאס ג'רמי צ'יילד – סר סמואל הואר נאום המלך, סרט קולנוע עטור שבחים העוסק בנושא גמגומו של המלך ג'ורג' השישי. "ברטי ואליזבת", במסד הנתונים הקולנועיים IMDb (באנגלית) "ברטי ואליזבת", במסד הנתונים הקולנועיים KinoPoisk (ברוסית) Amazon UK: Bertie and Elizabeth DVD, running time Retrieved 2012-06-24
הגל (ביטאון)

הַגָל הוא ביטאונה של אגודת חובבי הרדיו בישראל. הוא יוצא פעם בחודשיים, החל משנת 1949, ונערך על ידי מיכאל ברק. מטרתו של הביטאון, היא להעלות את הנושאים המעניינים והחשובים ביותר לחובבי הרדיו בישראל. "הגל" עבר גלגולים רבים לאורך הזמן. בראשיתו של הביטאון, הוא היה עמוד קצר שנשלח לכל מנויי האגודה. בהמשך דרכו, הפך למוסף בביטאונים אחרים. נכון לעכשיו, הוא ביטאון העומד בזכות עצמו. הביטאון מכיל מאמרים בנושאים טכניים, סיפורים המעניינים חובבים בישראל, עדכונים מאגודת החובבים, רישומים של פגישות ודיונים שערכה האגודה. הגל המשודר, היא מעין תוכנית רדיו, המשודרת בתדרי החובבים. התוכנית משודרת כל שבוע ביום שלישי, בשעה 19:30. היא נערכת על ידי פבלו רמי שטרנפלד, ומשודרת דרך ממסר תל אביב בתדר 145.775MHz. מבנהו של הגל המשודר, הוא קבוע ולא ממש אופייני לתוכניות רדיו[דרושה הבהרה]. חובבות רדיו קשר רדיו ארכיון הגל, (אתר עמותת חובבי הרדיו בישראל) ארכיון הגל המשודר, (אתר עמותת חובבי הרדיו בישראל)
קרדן נדל"ן

קרדן נדל"ן ייזום ופיתוח בע"מ המוכרת בשם המקוצר קרדן היא חברה ציבורית העוסקת בנדל"ן, מקבוצת "קרדן ישראל". קרדן נדל"ן היא חברה ציבורית שהתאגדה בשנת 1988, והחל משנת 2010  ניירות הערך שלה רשומים למסחר בבורסה לניירות ערך בתל אביב. קרדן נדל"ן עוסקת, במישרין ובעקיפין, בשלושה תחומי פעילות עיקריים; תחום הבנייה למגורים, תחום הנכסים המניבים ותחום ביצוע עבודות בנייה באמצעות חברת הבת אל הר הנדסה ובניין בע"מ. בין בעלי מניותיה של קרדן נדל"ן; אנשי העסקים גיל דויטש ורוני בירם, איש העסקים אבי שנור ומספר גופים מוסדיים – קבוצת הפניקס, כלל ביטוח ופיננסים וחברת הביטוח והפיננסים "מגדל". קרדן נדל"ן היא מחברות הייזום והבנייה הוותיקות בשוק הנדל"ן הישראלי, בעלת ניסיון של כ-36 שנים ביזמות פרויקטים למגורים בישראל, ומעורבת כיום בביצוע, בתכנון ובהקמה של מעל לכ-20,200 יחידות דיור ברחבי מדינת ישראל, לרבות פרויקטים בתחום ההתחדשות העירונית. מלבד ישראל, פועלת קרדן נדל"ן במספר פרויקטים בביצוע בארצות הברית. החל משנת 2019, מנכ"ל קרדן נדל"ן הוא עמוס דאבוש. בינואר 2023, דיווחה קרדן נדל"ן כי הגברת איילת שקד שכיהנה בעבר כשרה בממשלות ישראל, מונתה לסגן יושב ראש הדירקטוריון בדירקטוריון קרדן נדל"ן. החל מספטמבר 2023, מכהנת הגברת איילת שקד כיושבת ראש דירקטוריון קרדן נדל"ן וזאת עם פרישתו של יושב ראש הדירקטוריון היוצא ומייסד קרדן נדל"ן, מר יוסף גרינפלד. בית קרדן" הוא מקום משכנם של משרדיה של קרדן נדל"ן ונמצא בבעלות של קרדן נדל"ן יחד עם חברת "מגדל". מדובר במגדל משרדים בן 20 קומות הבנוי על שטח של כ-23,000 מ"ר בנוי,. הבניין ממוקם ברחוב דרך בגין 154 בתל אביב בקרבה לצירי תנועה ראשיים ועל תוואי הרכבת הקלה . תכנונו האדריכלי יוצר קומות בגדלים משתנים ובהן מרפסות וחדרי מנהלים הפונים ל-3 כיווני אוויר ומבט לנוף פנורמי. בית קרדן הוא חלק מתוכנית המע"ר הצפוני המתוכנן של העיר תל אביב. אל-הר הנדסה ובנין בע"מ - חברה קבלנית שנוסדה בשנת 1991, החל מיולי 2017 היא בבעלות מלאה (100%) של קרדן נדל"ן. מיקדן ניהול ואחזקה בע"מ - חברה לניהול ולאחזקת מבנים בה מחזיקה קרדן נדל"ן 40%. אתר האינטרנט הרשמי של קרדן נדל"ן קרדן נדל"ן יזום ופיתוח בע"מ, באתר הבורסה לניירות ערך בתל אביב קרדן נדל"ן יזום ופיתוח בע"מ, באתר "מאיה" קרדן נדל"ן באתר Dun's 100 ענת ג'ורג'י, "מחירי הדירות מוגזמים, אבל אני לא מכיר יזם שיתפשר על המחיר מסיבה מוסרית", באתר TheMarker‏, 30 בנובמבר 2017 קרדן נדל"ן יזום ופיתוח בע"מ: נתונים כספיים באתר מאי"ה. ערן עזרן, קרדן נדל"ן רוכשת את מלוא הבעלות על חברת הביצוע אל-הר בכ-28 מיליון שקל, באתר TheMarker‏, 27 ביולי 2017
אייר הונג קונג

אייר הונג קונג (במנדרינית תקנית: 香港華民航空) היא חברת תעופה לשינוע מטענים, בסיס החברה ממוקם בנמל התעופה הבינלאומי של הונג קונג. חברת התעופה מפעילה שירות משלוחי אקספרס של מטענים  לכ-12 יעדים בתשע מדינות, ביניהן סין, יפן, מלזיה, הפיליפינים, טאיוואן, סינגפור, דרום קוריאה, תאילנד ו - וייטנאם. אייר הונג קונג נוסדה בנובמבר 1986 על ידי שלושה אנשי העסקים מקומיים והחלה את פעילותה עם מטוס בואינג 707-320C , ב 4-בפברואר 1988. ביוני 1994, חברת התעופה הגדולה ביותר של הונג קונג, קתאי פסיפיק, רכשה 75% מהאחזקות של חברת התעופה; ואת יתרת 25%  רכשה בפברואר 2002. באוקטובר, קתאי פסיפיק החלה במיזם משותף עם DHL ברחבי העולם אקספרס (DHL), שבו הוחלט כי DHL תרכוש 40% ממניות אייר הונג קונג, וקתאי פסיפיק תישאר עם 60% מבעלות חברת התעופה. מדיה וקבצים בנושא אייר הונג קונג בוויקישיתוף אתר האינטרנט הרשמי של אייר הונג קונג "Directory: World Airlines."
בית הכנסת של ז'ולקבה

בית הכנסת של ז'ולקבה הוא בית הכנסת הגדול והעתיק בעיר ז'ובקבה שבאוקראינה שנבנה בסוף המאה ה-17, שירת את קהילת יהודי ז'ולקבה בתקופה שהייתה אחת הקהילות היהודיות החשובות בגליציה ושרד את הכיבוש הנאצי במלחמת העולם השנייה. המבנה ניצב על תלו גם במאה ה-21 אך הוא נטוש ומוזנח. בית הכנסת הממוקם כיום ברחוב ז'אפוריז'יה (Запорізька) בז'ובקבה נבנה במקור באותו מקום בשנת 1625 כבית כנסת עשוי עץ, המבנה המקורי נשרף ובשנת 1635 התיר הוויווד של ז'ולקייב סטניסלב דנילוביץ (אוק') לבנות במקום בניין לבנים. מבנה בית הכנסת שתכנונו מיוחס לפיוטר בבר (פול') נבנה בשנים 1692–1698 בתמיכה כספית של מלך פולין יאן סובייסקי שנפטר במהלך הבנייה. המבנה, אחד מבתי הכנסת הגדולים באירופה בשעתו, נבנה בסגנון הרנסאנס עם אלמנטים של הבארוק. במאה ה-18 נוסף לבית הכנסת אגף בצדו המערבי שלא הותאם לסגנון המבנה המקורי. בתנועת החסידות היה מקובל שהבעל שם טוב התפלל בבית כנסת זה בעת ביקורו בעיר ובעקבותיו הגיעו להתפלל בו רבים מתלמידיו ומאדמו"רי החסידות בדורות הבאים. לפי אחת האגדות, נאלץ הבעל שם טוב להניח תפילין דרבנו תם באגף המערבי ולא בתוך בית הכנסת המרכזי בשל התנגדות הגבאים. ב-1833 נפגע בית הכנסת בשרפה גדולה, אך הושב במהרה לשימוש. לפי ש. אנ-סקי היו בבית הכנסת, לפחות עד מלחמת העולם הראשונה, תמונות מעשי ידי רובנס. זמן קצר לפני פרוץ מלחמת העולם השנייה בוצעו בבית הכנסת עבודות שיקום, בתקופת הכיבוש הגרמני נהרס המבנה חלקית, אך קירותיו החיצוניים והעבים שרדו והמבנה שימש כמחסן לאחר המלחמה. בסוף המאה ה-20 נכנס המבנה לרשימת המונומנטים העולמיים לשימור (World Monuments Watch) של World Monuments Fund (אנ'), ובעקבות כך הוחל בשנת 2000 בתכנון שיקומו. בית הכנסת (על האגף המערבי שלו) שימש מודל לבניית בית הכנסת הגדול בבלז (גר') שהיווה בתורו מודל למבנה "מרכז עולמי לתורה וחסידות בעלז" בירושלים. מדיה וקבצים בנושא בית הכנסת של ז'ולקבה בוויקישיתוף בית הכנסת של ז'ולקבה באתר השטעטל הווירטואלי (בפולנית) בית הכנסת בז'אלקווא, בתוך: ספר שמלה חדשה ותבואות שור המבואר, ירושלים. 'ואלה תולדות' עמ' קא-קב. ש. אנ-סקי, חורבן היהודים בפולין, גליציה ובוקובינה (תרגם: ש"ל ציטרון), ברלין: הוצאת שטיבל, תרפ"ט–1929. עמ' 170.
שלי הניג

שלי קתרין הניג (באנגלית: Shelley Catherine Hennig; נולדה ב-2 בינואר 1987) היא שחקנית ודוגמנית אמריקאית. מוכרת בעיקר בשל גילום הדמות מאליה בסדרת הנוער "זאב צעיר", דיינה בסדרה "המעגל הסודי" וסטפני ג'ונסון ב"ימי חיינו". הניג נולדה במטיירי (אנ'), לואיזיאנה ב-2 בינואר 1987, בתם של קאתי דיסטפנו גוסט וגלן ה. הניג האב. היא גרה בעיירה סנט רוז (אנ'), לואיזיאנה שעל גדות נהר מיסיסיפי, ולאחר מכן עברה להתגורר בעיירה הסמוכה דסטרהאן (אנ'). שלוש שנים לפני שזכתה בתואר מיס נוער ארצות הברית, אחד מאחיה הגדולים נהרג בתאונת דרכים שנגרמה על ידי נהג שיכור. בשנת 2004, הניג זכתה בתחרות מיס נוער לואיזיאנה (אנ') בתחרות ממלכתית שהתקיימה בלפאייט, לואיזיאנה. ב-6 באוגוסט 2004, היא ייצגה את לואיזיאנה במיס נוער ארצות הברית (אנ') שהתקיימה בפאלם ספרינגס, קליפורניה, שם היא זכתה במקום הראשון והפכה לזוכה הראשונה מלואיזיאנה ולנערה הראשונה מלואיזיאנה שזכתה בתואר מאז אלי לנדרי שהייתה מיס ארצות הברית 1996. בין פרסי הזכייה שקיבלה, היו חוזה דוגמנות בסוכנות של דונלד טראמפ ומלגה ללימודים בבית ספר לאמניות בניו יורק. לאחר סיום שנת כהונתה, השתתפה בתוכנית מציאות בערוץ MTV. בשנת 2007, היא הצטרפה לצוות השחקנית של אופרת הסבון "ימי חיינו", בתפקיד סטפני, ועל תפקידה הייתה מועמדת לפרס אמי לבידור בשעות היום. בשנת 2011 החלה לשחק בסדרה "המעגל הסודי". בשנת 2014 גילמה את בלייר לילי בסרט האימה "הסר חבר". בשנים 2014–2017 שיחקה את מאליה הייל בסדרה העל-טבעית "זאב צעיר". בשנת 2018 שיחקה בסרט הקומדיה הרומנטית "כאשר נפגשנו לראשונה". בשנת 2023 שיחקה בתפקיד ראשי בסדרת הטלוויזיה "מתודלקים". מדיה וקבצים בנושא שלי הניג בוויקישיתוף אתר האינטרנט הרשמי של שלי הניג שלי הניג, ברשת החברתית אקס (טוויטר) שלי הניג, ברשת החברתית אינסטגרם שלי הניג, במסד הנתונים הקולנועיים IMDb (באנגלית) שלי הניג, באתר AllMovie (באנגלית) שלי הניג, במסד הנתונים הקולנועיים KinoPoisk (ברוסית)
טירת צ'סקי קרומלוב

טירת צ'סקי קרומלוב היא מוזיאון שנמצא בעיירה הצ'כית צ'סקי קרומלוב. הטירה נבנתה בשנת 1240 על ידי משפחת Witigonen, הענף העיקרי של משפחת רוזנברג. במאה ה-17 נחלשה שליטתה של משפחת רוזנברג במקום. כתוצאה מכך הועברה השליטה בעיר על ידי פרדיננד השני, קיסר האימפריה הרומית הקדושה להנס אולריך פון אגנברג. עם העברת השליטה הוא זכה לכינוי דוכס קרומלוב. לאחר מות בנו של הנס אולריך, יוהאן אנטון הראשון פון אגנברג, הטירה נוהלה בין השנים 1649 ל-1664 על ידי אלמנתו, אנה מריה פון אגנברג, לבית ברנדנבורג-ביירוית. אחד מבניה של אנה מריה, יוהאן כריסטיאן הראשון פון אגנברג, הוא האחראי לשיפוצים שנערכו בה בסגנון הבארוק ולהרחבתה, כמו למשל הוספת תיאטרון למקום. עם סופה של שושלת אגנברג ב-1717 הועברה השליטה בטירה והדוכסות כולה לשליטת בית שוורצנברג. ב-1947 כל נכסי המשפחה ובכללם הטירה הולאמו, תחילה על ידי השלטון המקומי, וב-1950 על ידי ממשלת צ'כוסלובקיה. הטירה הוכרזה כאתר לאומי בשנת 1989 ובשנת 1992 נוספה לרשימת אתרי המורשת העולמית של אונסק"ו. כיום תיאטרון הטירה בסגנון הבארוק נחשב לאחד מהתיאטראות המשוחזרים הטובים בעולם מתקופה זו. התיאטרון כולל את מבנהו המקורי, מקום לתזמורת, במה ואביזרים שונים כגון תלבושות שונות. מדיה וקבצים בנושא טירת צ'סקי קרומלוב בוויקישיתוף אתר האינטרנט הרשמי של טירת צ'סקי קרומלוב (בצ'כית) אתר האינטרנט הרשמי של טירת צ'סקי קרומלוב (באנגלית) עמוד הבית של הטירה סיור וירטואלי האתר הרשמי של טירת צ'סקי קרומלוב (ארכיון)